horúčka u dieťaťa
Dobrý den moje malá má od čtvrtka teplotu kolem 38,5 plus zelené hleny tak jsme byli u doktorky dostala teda pamycon do nosa to už se jí zlepšuje ale teplotu má stále....kolem 38 ale většinou jen večer už je to vlastně 5 dní...vždy ji srazime jinak je v pohodě hraje si pije papa poradíte co dál??
Dobrý deň,
ďakujeme za Vašu otázku.
Neuvádzate vek Vašej malej dcéry. Na zmiernenie horúčky u malých detí sú dostupné lieky vo forme čapíkov, alebo sirupov. Paracetamol pre deti od 1 mesiaca a 4 kg je dostupný ako Panadol pre deti vo forme suspenzie, s telesnou hmotnosťou od 7 kg je možné podávať Paralen čapíky. S účinnou látkou ibuprofén sú dostupné čapíky vhodné od 3 mesiacov a minimálne 6 kg, prípadne taktiež suspenzia u detí starších ako 3 mesiace a hmotnosťou nad 5 kg. Dávkovanie lieku sa vždy riadi hmotnosťou dieťaťa, preto je potrebné si pred použitím prečítať príbalový leták lieku. Užitočné rady pri horúčke u malých detí sú zhrnuté aj v nasledujúcom
článku
.
Zvýšená teplota alebo horúčka môže mať viacero príčin. Najčastejšie býva zvýšená telesná teplota zapríčinená bakteriálnym alebo vírusovým ochorením. Pri zvýšenej telesnej teplote alebo horúčke dochádza k aktivovaniu imunitného systému. Biele krvinky sú pohyblivejšie a snažia sa s ochorením vysporiadať. V prípade pretrvávania horúčky viac ako 3 dni alebo pri zhoršení zdravotného stavu dieťaťa je potrebné absolvovať vyšetrenie u pediatra, ktorý určí príčinu ťažkostí.
Prajem skoré uzdravenie.
S pozdravom
Mgr. Emma Halás Haluščíková